open-index/open-wikipedia-markdown huggingface dataset:
Fedayeen

**Fedayeen** (arabisk: فدائيون, *fidā'ī*, flertall *fidā'īyun*: betyr «frihetskjempere» eller «selvforsakere»armensk: Ֆէտայի), er et uttrykk brukt for å beskrive flere distinkte, hovedsakelig arabiske militante grupperinger og individer til forskjellige tider i historien.

Fedayeen er en gruppe mennesker kjent for å være frivillige, ikke knyttet til noe organisert styre eller militære, i den arabiske og muslimske verden. De er vanligvis anvendt der hvor styret har blitt sett på som en fiasko eller ikke-eksisterende. De er assosiert med motstanderrollen mot okkupasjon og tyranni. Navnet fedayeen blir brukt for å referere til bevæpnet kamp mot en hvilken som helst form for slaveri basert på deres motstandshandlinger.

## Se også
*Palestinsk fedayeen

## Referanser
Laurentius Petri

**Laurentius Petri Nericius** (egentlig *Lars Petersson*; født 1499 i Örebro, død 26. oktober 1573 i Uppsala) var  Sveriges første evangelisk-lutherske erkebiskop.

Laurentius Petri hevdet kirkens selvstendighet mot kongens ønske om større makt over kirken. Han representerte en moderat retning innenfor reformasjonen som ikke gikk like langt som for eksempel den danske. Dette viser seg blant annet i kirkeordningen av 1571, Laurentius lyktes med å få kong Johan III til å samtykke til (se Laurentius Petris kirkeordning). Laurentius ble valgt til erkebiskop i august 1531, og ble vigslet av den katolske biskopen Petrus Magni, noe som innebar at de svenske biskopene kom til å inneha en ubrutt apostolisk suksesjon. (Den katolske kirke bestrider dette, blant annet i dokumentet Dominus Iesus fra 2000).

Laurentius var bror av den svenske reformatoren Olaus Petri; deres foreldre var smeden Peter Olofsson og Kristina Larsdotter.  Laurentius var gift med Elisabeth Didriksdotter, datter av Didrik myntmästare og Birgitta Kristiernsdotter Vasa.  

Han var trolig den første som oversatte salmen *Min själ skall lova Herran* til svensk, i 1567. Han er trolig også opphavsmann til *Välsignat vare Jesu namn* (1567) og oversetter av *Desse äro de tio bud* (1695).

## Referanser


## Litteratur
* Otfried Czaika: *David Chytraeus und die Universität Rostock in ihren Beziehungen zum schwedischen Reich*. Luther-Agricola-Gesellschaft, Helsinki 2002.
* Eric E. Yelverton: *An archbishop of the reformation: Laurentius Petri Nericius, archbishop of Uppsala*. Epworth, London 1958.
* Olle Hellström: *Laurentius Petri*. In: *[[Svenskt biografiskt lexikon]]* 22, 1979, S.&nbsp;376–385 (Online-Ressource).
* 
* Rémi Kick: *Tel un navire sur la mer déchaînée: La communauté chrétienne dans l’oeuvre de Laurentius Petri, archevêque d’Uppsala (1531–1573)*. Lund 1997.
Zion nasjonalpark

**Zion nasjonalpark** er en nasjonalpark i delstaten Utah, USA. Parken ble etablert 31. juli 1909, og er på 593 km². Den viktigste naturattraksjonen i parken er den 24 km lange *Zion Canyon* som er dannet av Virgin Rivers nordlige løp. Canyonen, som er 800 m dyp på det dypeste, løper gjennom et fjellområde av rødlig Navajosandstein.

Parken ligger innenfor flere ulike ulike landskapstyper (Coloradoplatået, Great Basin og Mojaveørkenen), og har derfor fire distinkt ulike biotoper innenfor sine grenser: ørken, flommarksskogsmark, åpen blandingsskog og barskog. Det er derfor et svært variert plante- og dyreliv i parken; 289 fuglearter, 75 pattedyrarter (herunder 19 ulike flaggermusarter) og 32 krypdyrarter. 
 
Det laveste punktet i parken er ved 1&nbsp;128 meter ved Coalpits Wash og det høyeste punktet er på 2&nbsp;660 meter ved Horse Ranch Mountain. 

Den åkerdyrkende Anasazikulturen hadde tilhold her inntil ca. år 1300. Paiute- og ute-stammene bodde her senere, og praktiserte en seminomadisk åkerbrukskultur. Spanske misjonærer kom hit i 1776, og mormonske bønder slo seg ned ved Virgin River i 1847. Det var mormonerne som satte navnet *Kolob* på et av områdene.  

Parken ble først fredet i 1909 som *Mukuntuweap National Monument*, i den hensikt å verne canyonen. Den fikk navnet Zion i 1918 og status som nasjonalpark i 1919. Den nordvestlig del av nasjonalparken, Kolob Canyons, ble først fredet som en selvstendig enhet i 1937, under navnet *Zion National Monument*, og ble innlemmet i nasjonalparken i 1956. Gjennom National Wilderness Preservation System ble en del av parken i 2009 ytterligere vernet mot inngrep under navnet *Zion Wilderness*. 

## Eksterne lenker
* 
* wilderness.net ''Zion Wilderness''
Australias Grand Prix 2008

**Australias Grand Prix 2008** var et Formel 1-løp som ble arrangert 16. mars 2008 på Melbourne Park. Det var det første løpet i Formel 1-sesongen 2008. 

Løpet var det første uten traction control (antispinn) siden San Marino Grand Prix 2001. Dette var debutløpet for det nye Force India-teamet, som kjøpte opp Spyker på slutten av . To førere debuterte også i Formel 1: Nelson Piquet jr., sønn til den tredobbelte verdensmesteren Nelson Piquet, og firedobbelte Champ Car-mesteren Sébastien Bourdais. Den regjerende GP2-mesteren Timo Glock gjorde også comeback i Formel 1 med Toyota-teamet.

## Rapport
Bare seks biler fullførte årets første Formel- 1-løp i Australia, ikke medregnet Rubens Barrichello som ble disket. Hamilton stakk i fra allerede fra start – men ettersom sikkerhetsbilen måtte ut hele tre ganger ble feltet stadig samlet. Hamilton holdt, i motsetning til i et par av de siste løpene i 2007, hodet kaldt og var i praksis aldri truet. 

Mest skuffende var nok dagen for Ferrari som etter en dårlig kvalifisering hadde mye å ta igjen, men dårlig ble bare verre og både Massa og Räikkönen måtte bryte med tekniske problemer. Finnen brøt med bare noen få runder igjen, men etter å ha vært skikkelig ute på gresset en gang etter et forbikjøringsforsøk på Kovalainen og en snurring noen runder senere. Også de to Toro Rosso-bilene med Ferrarimotor brøt løpet. 

Nick Heidfeld tok andreplassen og Nico Rosberg viste også god fart og sikret seg tredjeplassen. Den andre McLaren-føreren, Heikki Kovalainen, var maksimalt uheldig med timingen da sikkerhetsbilen var ute siste gang og måtte gå i pit mens feltet var samlet – noe som gjorde at det som så ut som en sikker andreplass ble redusert til en femteplass. Fernando Alonso slet lenge med å avansere i sin Renault, men etter hvert som feltet ble desimert, styrte han unna alle problemer og sikret seg til slutt en fjerdeplass.

## Klassifisering
### Kvalifisering

**Noter til tabellen:**
# Sebastien Vettel fikk problemer med oljepumpen og deltok ikke i del 3 av kvalifiseringen.
# Mark Webber fikk problemer med høyre frambremse og hadde ikke mulighet til å fortsette.
# Kimi Räikkönen fikk et problem med drivstofftrykket i del 1, og måtte stå over resten av kvalifiseringen etter at han var blitt dyttet inn i garasjen.
# Timo Glock ble flyttet tilbake til 19. startposisjon, etter å ha fått to straffer på fem plasser hver. Den første var for å ha byttet girkasse, mens den andre straffen var for å ha hindret Webber under kvalifiseringen.

### Løpet

**Noter til tabellen:**
# Dette var Nico Rosbergs første pallplassering i Formel 1.
# Dette var Kazuki Nakajima og Sébastien Bourdais første Formel 1-poeng.
# Rubens Barrichello ble diskvalifisert for å ha kjørt ut av depotet mot rødt lys.

## VM-stilling

## Referanser


## Eksterne lenker
* 
* Australia 2008 på Stats F1
L’Amour Toujours II

**L'Amour Toujours II** er et musikkalbum av Gigi D'Agostino. Albumet ble utgitt i 2004 i Italia og Tyskland.

## Sporliste
### CD 1
#«Welcome to Paradise (Gigi D'Agostino's Way)»
#«Angel (Gigi D'Agostino's Way)»
#«Total Care (Vision 2)»
#«Wellfare (Elettro Gigi Dag)»
#«The Rain (Gigi D'Agostino's Way)»
#«Together in a Dream (Elettro Gigi Dag)»
#«Goodnight (Gigi D'Agostino's Way)»
#«I Wonder Why (Vision 5)»
#«Sonata (Gigi & Luca Trip)»
#«Complex»
#«Silence (To Comprehend the Conditioning)»
#«Nothing Else»
#«On Eagle's Wings»
#«L'Amour Toujours (I Wish Real Peace)»
#«Another Way (In Spiaggia Al Tramonto)»

### CD 2
#«Canto Do Mar (Gigi D'Agostino Pescatore Mix)»
#«Summer of Energy (Gigi D'Agostino Viaggio Mix)»
#«Marcetta»
#«Percorrendo (Gigi's Impression)»
#«Gigi's Way (Andando Altrove)»
#«Tangology»
#«Momento Contento»
#«Dance'n'Roll»
#«Paura & Nobiltà (Ribadisco Mix)»
#«Bolero»
#«Angel (Elettro Gigi Dag)»
#«The Rain (Vision 3)»
#«Total Care (Elettro Gigi Dag)»
#«Imagine (Gigi D'Agostino's Way)»
#«Toccando Le Nuvole (Gigi's Impression)»

## Eksterne lenker
* L'Amour Toujours II
Rasmus Nøhr (album)

***Rasmus Nøhr*** er Rasmus Nøhrs debutalbum fra 2004. 

## Sporliste
#«På Grænsen Til Intet» (Kingsman, Arizona)
#«Nørrebro»
#«Det Glade Pizzabud»
#«Sjælland»
#«Maria Fra Amerika»
#«Café Dansegulvet»
#«Kysse Under Stjernerne»
#«Søndag»
#«Til Min Far»
#«Hos Min Lille Arkitekt»
#«Vesterbro Står Stille»
#«Hash Eller Gas»
#«Natkvad»
#«Ibens Klit»
Under My Skin

***Under My Skin*** er Avril Lavignes andre album. Det ble utgitt 25. mai 2004.

## Sporliste
#«My Happy Ending»
#«Take Me Away»
#«Together»
#«Don't Tell Me»
#«He Wasn't»
#«How Does It Feel»
#«Nobody's Home»
#«Forgotten»
#«Who Knows» 
#«Fall to Pieces» 
#«Freak Out»
#«Slipped Away»

## Eksterne lenker
*
A Grand Don’t Come for Free

***A Grand Don't Come for Free*** er The Streets andre album, utgitt i 2004.
Albumet er et konseptalbum, og i historien mister hovedpersonen 1000 pund og forsøker i de elleve sangene å få pengene tilbake.

## Sporliste
# «It Was Supposed to Be So Easy»
# «Could Well Be In»
# «Not Addicted»
# «Blinded by the Lights»
# «Wouldn't Have It Any Other Way»
# «Get Out of My House!»
# «Fit But You Know It»
# «Such a Twat»
# «What Is He Thinking?»
# «Dry Your Eyes»
# «Empty Cans»

## Kilder
* 

## Eksterne lenker
*
Fire never i Rio

***Fire never i Rio*** (originaltittel: *Non c'è due senza quattro*) er en italiensk actionkomedie fra 1984 regissert av Enzo Barboni. Hovedrollene spilles av Bud Spencer og Terence Hill.

Filmen er også kjent under den engelske tittelen *Double Trouble.*

## Handling
Den kriminelt belastede saxofonspilleren Mr. Wonder og stuntmannen Mr. Vance blir ved hjelp av skjebnen (og en million dollar) ført sammen da de plukkes ut av to søkkrike forretningsmenn for å spille deres dobbeltgjengere. Millionærene som leier dem er fetterne Antonio og Sebastiano Coimbra – to brasilianske mangemillionærer som lever i frykt for yrkesmordere. Snart går morderne til angrep, men blir sjokkert når deres ofre går til motangrep med bare knyttenever!

## Om filmen
Aftenposten gav den terningkast to.

## I rollene
*Terence Hill: Eliot Vance / Bastiano Coimbra de la Coronilla y Azevedo 
*Bud Spencer: Greg Wonder / Antonio Coimbra de la Coronilla y Azevedo
*April Clough: Olympia Chavez
*Harold Bergman: Manager der Doppelgänger-Agentur
*C.V. Wood Jr.: Polizist
*Dary Reis: Chef der Söldner
*Nello Pazzafini: Tango
*José Van de Kamp: Jose' Van de Kamp
*Fernando Amaral: Sekretär
*Roberto Roney: Nadino
*Athayde Arcoverde: Vinicio
*Dennis Bourke: Doctor

## Referanser


## Eksterne lenker
*
Ambulanse (bok)

***Ambulanse*** er en novellesamling av Johan Harstad fra 2002. Samlingen består av elleve noveller hvor handlingen i de enkelte novellene griper inn i hverandre. Hovedpersonene fra en novelle dukker opp som bipersoner i andre noveller og det hele knyttes rammemessig sammen av en ambulanse som observeres fra forskjellige vinkler.

Harstad fikk Bjørnsonstipendet 2003 for samlingen. Boken er også utgitt i Finland og Frankrike. Noveller er oversatt og publisert i antologier på tysk, fransk, engelsk, italiensk og hindi.

## Eksterne lenker
* «Ambulanse» Anbefalt av Siss Vik, NRK 20. februar 2003
Buzz Aldrin, hvor ble det av deg i alt mylderet?

***Buzz Aldrin, hvor ble det av deg i alt mylderet?*** er en roman av Johan Harstad fra 2005. Harstads første roman tar for seg et menneske som nærmest er besatt av tanken på å være livets evige toer, hans forsøk på å leve et anonymt liv som gartner, langt borte fra all verdens oppmerksomhet og utforskingen av en måte å leve uten å benytte seg av sitt store talent som utvilsomt ville ha kunne gitt ham verdenssuksess (hovedpersonen beskrives som landets beste sanger noensinne). Med andremann på månen, Buzz Aldrin, og det karrige landskapet på Færøyene som landskap, gjør hovedpersonen sitt beste for å få til et liv som et usynlig, men viktig menneske. 

Romanen er utgitt/under utgivelse i Sverige, Danmark, Finland, Nederland,  USA,  Australia, Tyskland, Tyrkia, Færøyene, Italia, Russland, Sør-Korea og Frankrike.

Filmselskapet Motlys produserte i 2009 en TV-serie av romanen som skulle vises på NRK1 i 2010, men premieren ble flyttet til november 2011 på grunn av Melodi Grand Prix. Geir Henning Hopland har regien, Yngve Sæther er produsent og Pål Sverre Valheim Hagen spiller hovedrollen som Mattias.
Hässelby (roman)

***Hässelby*** er en roman av Johan Harstad. Romanen ble utgitt 12. oktober 2007. 

## Handling
Den tar for seg livet til barnebokfiguren Albert Åberg etter at han ble voksen og tok seg jobb som lagersjef på Clas Ohlson på kjøpesenteret Kista Galleria. Den forteller om Alberts ungdomstid og om livet etter at faren Bertil døde. Boken handler også om hvordan verden til slutt gikk under, og at verdens undergang startet i Hässelby Strand, en forstad til Stockholm.

## Tolkning
Boken kan leses delvis som en oppvekstskildring, delvis som reiseroman, en far/sønn-roman, en politisk roman og sist, men ikke minst som en  fortelling med fordreid virkelighetssans, ikke ulikt den man fant i David Lynchs TV-serie *[[Twin Peaks]]*.

## Utgaver (utvalg)
* 2007: Gyldendal, innbundet ISBN 9788205375772
* 2007: Lydbokforlaget, lydbok, lest av Trond Peter Stamsø Munch. ISBN 9788242122995
Grader av hvitt

***Grader av hvitt*** er et norsk dramatisk verk med tekst av Johan Harstad og musikk av Nils Henrik Asheim, som ble uroppført i 2007. 

Johan Harstads tekst er en dramatisk monolog som ble ferdigstilt i 2005, og ble skrevet som et bestillingsverk til musiker Nils Henrik Asheim og Stavanger symfoniorkester. Asheim ferdigstilte musikken til verket i 2006.

## Urpremieren
Verket hadde urpremiere i januar 2007 i Stavanger Konserthus. Musikken ble fremført av Asheim og Stavanger Symfoniorkester under ledelse av dirigent Niklas Willén. 

Teksten ble fremført av skuespilleren Laila Goody, og produksjonen omfattet visning av en video skapt av Thorkil Evan Nielsen, elektroniske lyder skapt av Lasse Marhaug, og lysdesign skapt av Haakon Espeland. Oppføringen var regissert av Hanne Tømta.

## Handling
Fortellerstemmen tilhører en kvinne som befinner seg på Grønland, dit hun har dratt på ferie sammen med ektemannen. Hun forteller at de to befant seg langt ute på den snødekte vidda da hun brått innså at hun hverken har ønsket seg barna de har fått sammen, eller et liv sammen med ham hun nå er gift med. Denne innsikten fikk henne til å stjele yttertøyet hennes og etterlate ham alene i isødet. Nå er det gått et døgn, og kvinnen merker selv de første tegnene på at hun holder på å fryse ihjel. Mens hun forteller, endrer historien hennes seg gradvis ettersom hun blir stadig kaldere.

## Referanser
Frekke forretninger

***Frekke forretninger*** (originaltittel: *Risky Business*) er en amerikansk dramakomedie og ungdomsfilm fra 1983 regissert og skrevet av Paul Brickman. Hovedrollen spilles av med Tom Cruise, mens Rebecca De Mornay har en sentral biroller. Filmen skildrer livet til en tenåringsgutt fra middelklassen og berører tema som materialisme, kapitalisme, sex og overgangen fra barn til voksen.

Dette var Tom Cruises første hovedrolle og ble hans gjennombrudd som skuespiller. Den spilte inn over $63 millioner i USA.

## Handling
Joel Goodson (Tom Cruise) er en pliktoppfyllende 17-åring som går på High school og har velstående foreldre med et stort, velmøblert hus med mange verdigjenstander og en sølvgrå Porsche stående i garasjen. Han har to mål for fremtiden: Å komme inn på Princeton University og få ligge med en jente – og den sjansen byr seg når foreldrene reiser på ferie til Europa. Med foreldrene borte inviterer han sine kompiser hjem, og sammen forlyster de seg med foreldrenes luksusgjenstander, noe som blant annet innebærer en halsbrekkende tur med deres Porsche. Bilen havner i sjøen og Joel havner i klørne på prostituerte Lana (Rebecca De Mornay). Gode råd er dyre nå som Joel trenger penger til verkstedregningen, og han lar seg overtale av Lana til å bli med på et forretningseventyr som ikke bare er frekt, men også ulovlig. Og når Joel pådrar seg vreden til Lanas hallik (Joe Pantoliano) innser han at det også kan bli farlig.

## Om filmen
Filmen ble meget godt mottatt av de amerikanske anmelderne og har oppnådd så mye som 96 % på Rotten Tomatoes og 75 % på Metacritic. Den fikk imidlertid blandet mottakelse av de norske anmelderne. Blant annet så gav Dagsavisen den terningkast fire, VG og Dagbladet tre og Aftenposten to.

Filmen inneholder mye popmusikk fra 1980-tallet fra artister som blant annet Muddy Waters, Bruce Springsteen, 
Prince, Jeff Beck, Journey, Phil Collins og The Police.

## I rollene
* Tom Cruise – Joel Goodsen
* Rebecca De Mornay – Lana
* Joe Pantoliano – Guido
* Curtis Armstrong – Miles
* Bronson Pinchot – Barry
* Richard Masur – Rutherford
* Nicholas Pryor – Mr. Goodsen
* Janet Carroll – Mrs. Goodsen
* Megan Mullally – Call Girl
* Bruce A. Young – Jackie

## Referanser


## Eksterne lenker
*
Washingtin

***Washingtin*** er en enakter av Johan Harstad. 

Den hadde premiere på Trøndelag Teater 14. april 2007, da med Trond Peter Stamsø Munch, Jan Frostad, Ole Martin Aune Nilsen i rollene. Musikken ble laget av  Motorpsycho-gitarist Hans Magnus Ryan. Regi var ved Nora Evensen.

Tittelen på stykket, Washingtin, er bevisst feilstavet, og henspiller på ordet *tin*, som på engelsk tidvis brukes som slanguttrykk for fly, *Washing Tin*. Utgangspunktet for skuespillet er en flyulykke som inntraff i Washington D.C. 13. januar 1982, da Air Florida Flight 90, et fly av typen Boeing 737, styrtet på en av broene over elven Potomac, skled ned gjennom isen i elven og tok livet av 78 mennesker. Hovedårsaken til ulykken antas å ha sammenheng med ekstreme snøbyger og mangelfull avising av flymotorene, noe som førte til feil verdier på instrumentene og for lite drivkraft for å lette.
Malaysias Grand Prix 2008

**Malaysias Grand Prix 2008** var et Formel 1-løp som ble arrangert den 23. mars 2008 på Sepang International Circuit. Det var det andre løpet i Formel 1-sesongen 2008.

## Rapport
Ferrari kom sterkt tilbake etter fiaskoen i Australia, og regjerende verdensmester Kimi Räikkönen var så godt som utruet gjennom hele løpet. Riktignok ledet teamkollega Felipe Massa den første delen av løpet, men etter at begge de røde bilene hadde vært inne til bensinfylling og dekkskift første gang ledet finnen.  

Robert Kubica satte karrierens beste plassering med andreplass mens Heikki Kovalainen var den beste av McLaren-førerne med tredjeplass. Jarno Trulli viste at Toyota har noe på gang og holdt Lewis Hamilton bak seg gjennom de siste rundene slik at de endte på fjerde- og femteplass. Hamilton hadde problemer på sitt første stopp og tapte nesten ti sekunder da teamet ikke fikk løsnet høyre fremhjul – han ble derfor liggende bak flere antatt svakere biler og tapte trolig enda mer tid på dette. 

Felipe Massa lå lenge an til å sikre dobbelt Ferrari, men det som så ut som en førerfeil gjorde at han spant baklengs ut av banen og ble sittende fast i grusfella.

## Klassifisering
### Kvalifisering

**Noter til tabellen:**
# McLaren-førerne Heikki Kovalainen og Lewis Hamilton, som kvalifiserte seg til henholdsvis tredje og fjerde beste startspor, ble flyttet ned fem plasser for å ha hindret Nick Heidfeld i å sette en bra rundetid i del 3 av kvalifiseringen.
# Kazuki Nakajima ble flyttet ned 10 plasseringer på startgriden, som straff etter kollisjonen med Robert Kubica i Australia Grand Prix.

### Løpet

## VM-stilling

## Referanser


## Eksterne lenker
* 
* Malaysia 2008 på Stats F1
Herfra blir du bare eldre

***Herfra blir du bare eldre*** er en prosasamling av Johan Harstad. Harstad debuterte med HBDBE i 2001, en samling prosatekster som kretser rundt menneskers forsøk på å oppnå redning. Harstad skriver om mennesker som har mistet evnen til å kommunisere, om resignasjon og utprøving av måter å være på. om dem som vet at polisen smelter, dem som aldri våger å si at de vil bli reddet, dem som vet at de en dag skal bli glemt, dem som er i ferd med å forsvinne for seg selv og verden rundt dem, men som intenst håper å bli funnet, forevist "et enestående hjernefotografi av øyeblikket hvor verden er god".
Stina Ekblad

**Stina Ekblad** (født 1954) er en finlandssvensk skuespiller.

## Biografi
Hun er datter av en småbruker fra den finske Österbotten utenfor Vasa.

Skuespillerinne ble hun fordi hun oppdaget at det å være skuespiller var den beste måten å uttrykke sine språklige uttrykksbehov. Da det var vanskelig å få utdannelse for dette i Finland flyttet hun sytten år gammel til Danmark der hun først gikk på folkehøgskole og siden på teaterskolen før hun havnet på Odense Teater der hun var i ni år. I løpet av den tiden fikk hun sin filmdebut i den finsksvensk TV-serien Amirika (1975).

Deretter flyttet hun til Stockholm og Sverige og arbeidet først ved Stockholms stadsteater i 1980 og fra 1987 Dramaten.

Mange karakteristikker har vært benyttet for å fange karakteren hos denne egenartede skuespillerinnen. Mye sikter til hennes utseende og milde finlandssvenske dialekt som «hulder» eller «lys, rank bjørk». Klart er at hun mange ganger fått spille figurer som har vært både kunstneriske og veldig sjelfulle som Siri von Essen i SVTs store Strindbergserie, August Strindberg ett liv (1985), eller som Agnes von Krusenstjerna i Mai Zetterlings *[[Amorosa]]* (1986). Hennes utstråling av svalt klassisk skjønt vemod med all dens flertydighet har også gjort henne særlig skikket for å framstille rent androgyne figurer som Ismael i *Fanny og Alexander* (1982) eller som Tintomara i *Drottningens juvelsmycke* på Dramaten (1987). Men hun kan like gjerne opptre som mer rendyrket usympatiske figurer som filmdirektøren i *Livsfarlig film* (1988) eller sekretæren i Killinggängets TV-film *På sista versen – en liten film om døden* (1999). Hun spilte også hovedrollen som markise de Sade i Ingmar Bergmans oppsetning av *[[Markisinnan de Sade]]* (TV-versjonen 1992). Hun utmerkes ved den store presisjonen i sine fremføringer. Med sin distinkte språkbehandling har hun også ofte blitt benyttet som oppleser og resitatør.

Stina Ekblad mottok O'Neill-stipendiet i 1995 og i 2002 fikk hun et fireårig professorat i scenisk skuespill med hovedvekt på teksttolkning og språklig fremføring ved Teaterhögskolan i Stockholm. 

Hun er gift med skuespilleren Jan Dolata.

## Teaterroller (utvalg)

## Filmografi (utvalg)
### 2010-årene

### 2000-årene

### 1990-årene

### Før 1990

## Priser og utmerkelser (utvalg)
* 2008 – Svenska Dagbladets Thaliapris
* 2007 – Svenska Akademiens teaterpris
* 1999 – Den kongelige medaljen *[[Litteris et Artibus]]*
* 1995 – Dramatens O'Neill-stipendiet
* 1986 – Guldbaggen for beste kvinnelige hovedrolle *[[Ormens vei på helleberget]]* og *[[Amorosa]]*
* 1986 – Svenska Filmakademins Kurt Linder-stipendium
* 1985 – Svenska Akademiens Carl Åkermarks stipendium

## Referanser


## Eksterne lenker
* 
* 
*
Operasjon Guds vrede

**Operasjon Guds vrede**, også kalt **operasjon Bajonett**, var en hemmelig operasjon styrt av Israel og Mossad for å likvidere personer de mente var involvert i Münchenmassakren i 1972.

Målet inkluderte medlemmer av den palestinske militante gruppen Svart september, som var ansvarlig for München-angrepene, og medlemmer av Palestinas frigjøringsorganisasjon (PLO) tiltalt for å være involvert. Autorisert til å begynne av Israels statsminister, Golda Meir, høsten 1972, kan operasjonen ha fortsatt i over 20 år.

Operasjonen ledet blant annet til den såkalte Lillehammer-saken i 1973, og operasjon Spring of Youth.

## Fotnoter

## Referanser
Fletch

***Fletch*** er en amerikansk krim-komedie fra 1985 med Chevy Chase i hovedrollen som Fletch. Regi er ved Michael Ritchie. Filmen er basert på en roman fra 1974 med samme tittel, skrevet av Gregory Mcdonald.

## Handling
Forkledd som boms driver reporteren Fletch (Chase) undersøkende journalistikk om narkotikaomsetning. Under oppdraget møter han Stanwyk (Matheson) som sier at han er i ferd med å dø av beinkreft, og ber Fletch om å myrde ham for $50 000, slik at kona får utbetalt en større forsikringssum. Det viser seg imidlertid at det tiltenkte offeret er Fletch selv.

## Om filmen
*Fletch* fikk en oppfølger, *[[Fletch lever]]* fra 1989.  

Chevy Chase er kjent fra en rekke likende komedier på 1980-tallet.

## I rollene
* Chevy Chase as Irwin M. «Fletch» Fletcher
* Joe Don Baker as Chief Jerry Karlin
* Dana Wheeler-Nicholson as Gail Stanwyk
* Richard Libertini as Frank Walker
* Tim Matheson as Alan Stanwyk
* M. Emmet Walsh as Dr. Joseph Dolan
* George Wendt as Fat Sam
* Kenneth Mars as Stanton Boyd
* Geena Davis as Larry

## Se også
* Tidenes 100 beste kriminalromaner

## Eksterne lenker
*
Full klaff for klikken

***Full klaff for klikken*** (originaltittel: *Les Sous-doués*) er en fransk ungdoms-komedie fra 1980 regissert av Claude Zidi. Hovedrollene spilles av Michel Galabru og Maria Pacôme.

I 1982 kom en oppfølger kalt *[[Klikken på ferie]]*.

## Handling
Et privatgymnas i Paris har den høyeste strykprosenten i landet (100 %). For å rette på dette iverksettes sterk disiplin fra ledelsens side. Elevene gjør også sin innsats for å senke strykprosenten, ved å fuske mest mulig.

## Om filmen
*Full klaff for klikken* var blant de mest sette kinofilmene i Norge i 1982. 

*[[VG]]s* anmelder gav den terningkast fire.

## I rollene

* Michel Galabru: Le commissaire
* Maria Pacôme: Lucie Jumaucourt
* Daniel Auteuil: Bébel
* Philippe Taccini: Julien
* Tonie Marshall: Catherine Jumaucour
* Hubert Deschamps: Léon Jumaucourt
* Raymond Bussières: Gaston
* Georges Anderson: Le père de Togo
* Féodor Atkine: Le père de MC 2
* Henri Attal: Mohammed
* Gaëtan Bloom: Gaëtan
* Richard Bohringer: Le pion
* Jean Cherlian: Le menuisier
* Etienne Draber: Le père de Julien
* Hélène Dublin: Sarah
* Dominique Hulin: Bruce, le prof de gym
* Mohamed Zinet: le terroriste

## Referanser


## Eksterne lenker
*
Øst-Jerusalem

**Øst-Jerusalem** er den delen av Jerusalem som frem til 1967 var under jordansk kontroll og som sammen med Vestbredden og Gazastripen har blitt betraktet som en del av en mulig palestinsk stat. Øst-Jerusalem er ikke en del av området som administreres av den palestinske selvstyremyndigheten, men er under administrativ kontroll av Israel som en integrert del av Jerusalem. Området ble ensidig annektert av Israel i 1980.

## Historie

Øst-Jerusalem ble sammen med Vestbredden okkupert av Jordan under den arabisk-israelske krig i 1948, og deretter okkupert av Israel under seksdagerskrigen i 1967. Delen inkluderer Jerusalems gamleby og noen av jødedommen, kristendommen og islams helligste steder, slik som Tempelberget, Vestmuren, Al-Aqsa-moskéen og Den hellige gravs kirke. Uttrykket «Øst-Jerusalem» kan referere til enten området som var under jordansk herredømme mellom 1949&ndash;67, som ble innlemmet i Jerusalems administrasjonsområde i 1967 og dekket 70 km², eller territoriet til det jordanske administrasjonsområde før 1967, som dekket 6,4 km².

Området har vært en svært sentral del av Israel–Palestina-konflikten. I 1970 vedtok det israelske parlamentet en lov som tillot jøder å kreve tilbake eierskap til eiendommer i Øst-Jerusalem som de måtte forlate ved Jordans okkupasjon av området i 1948 under Den arabisk-israelske krig i 1948, mange av disse eiendommene var da bosatt av palestinske flyktninger. Israels beslutninger om å etablere nye jødiske bosetninger der har blitt fordømt gjennom FN-resolusjoner en rekke ganger. Øst-Jerusalem regnes nå som del av de palestinske områder hvor det er innledet forhandlinger om fremtidig politisk status og organisering. Begge byområdene administreres av Israel som en integrert enhet i kommunen og hovedstaden Jerusalem, men forhandlingene om en egen palestinsk stat har fokuset på Øst-Jerusalem.

## Nabolag i Øst-Jerusalem (utvalg)

* Beit Hanina – palestinsk befolkning
* Al-Issawiya – palestinsk befolkning
* Jabel Mukaber – palestinsk befolkning
* Pisgat Ze'ev – israelsk bosetting
* Ramat Eshkol – palestinsk befolkning
* Shuafat – palestinsk befolkning
* Shu’fat Camp
* Umm Tuba – palestinsk befolkning
* Wadi Hilweh – palestinsk befolkning
* Wadi al-Joz – palestinsk befolkning

## Se også
*Palestina
*Israels okkuperte områder
*Israelske bosetninger
*Gamlebyen i Jerusalem
*Tempelhøyden

## Referanser


## Eksterne lenker
*
1001 Watt

***1001 Watt*** er et konsertalbum av DumDum Boys som ble utgitt i 1994. Førsteopplaget inneholdt også CD-en ***0 Watt***.

## Sporliste
Alle låter er skrevet av Kjartan Kristiansen, unntatt hvor annet står.
#«Tyven tyven» (Kristiansen/Atle Karlsen)
#«Slave» (Kristiansen/Prepple Houmb)
#«Plaster på såret» (Kristiansen/Persi Iveland)
#«Bulldetektor»
#«Fritt fram»
#«Blind» (Kristiansen/Iveland)
#«Hybelshake»
#«Mitt hjertes trell»
#«En vill en»
#«Krimm» (Kristiansen/Houmb)
#«Transit»
#«Blodig alvor»
#«Englefjes»
#«Metallic hvit»
#«Hull i himmelen»
#«Idyll»
#«Lunch i det grønne»
#«Splitter pine»
#«Boom Boom» (Kristiansen/Iveland)

### Sporliste ''0 Watt''
#«Oppned»
#«Slave» (Kristiansen/Houmb)
#«Fritt fram»
#«Metallic hvit»
#«Perfekt» (Karlsen/Sola Jonsen/Aslak Dørum)
#«Splitter pine»
#«Solei solei» (Fernando Arbex)

## Medvirkende
### DumDum Boys
* Prepple Houmb - sang, munnspill
* Kjartan Kristiansen - gitar, kor
* Aslak Dørum - bass, kor
* Sola Jonsen - trommer, kor
* Atle Karlsen - keyboard, kor
### Andre medvirkende
* Yngve Sætre - produsent
* Steinar Vikan - crew
* Frode Røe - crew, liveopptak
* Eivind Lingås - crew
* Tord Hallgrim Knudsen - crew
* Steinar Hansen - crew
* Rune Hovdahl - crew
* Tor Erik Quille - liveopptak
* Trond Isaksen - foto

## Kilder
* DumDum Boys – ''1001 Watt'' på Discogs
* DumDum Boys – ''1001 Watt'' og ''0 Watt'' på Discogs
La Destra-Fiamma Tricolore

**La Destra–Fiamma Tricolore** («Høyre – den trefargede flamme») var en italiensk politisk allianse dannet den 15. februar 2008 av de to ytre høyre partiene La Destra og Fiamma Tricolore. Bakgrunnen var det kommende nyvalget i april 2008. 

Daniela Santanchè fra la Destra var alliansens kandidat til å bli Italias statsminister.
Movimento Sociale Fiamma Tricolore

**Movimento Sociale Fiamma Tricolore** («Den sosiale bevegelse den trefargede flamme», kjent under kortformen *Fiamma Tricolore*) er et italiensk nyfascistisk
politisk parti, grunnlagt av de mer radikale medlemmene av det tidligere Movimento Sociale Italiano (MSI), under ledelse av Pino Rauti. Bakgrunnen var dannelsen av Alleanza Nazionale (AN), som i for stor grad ble ansett for å bryte med tradisjonene fra fascismen. Foran parlamentsvalget i 2008 stilte Fiamma Tricolore en fellesliste med la Destra, en senere utbrytergruppe fra AN.

## Referanser


## Eksterne lenker
* 
*
Anne Thelle

**Anne Helene Thelle** (født 25. juni 1969 i Sheffield, oppvokst i Japan) er en norsk filolog og barnebokforfatter, som tidligere har skrevet under navnet *Anne Thelle Backer*.

Hun er dr.art fra 2007 med en avhandling om den japanske forfatteren Nakagami Kenji. Hun har vært ansatt ved *Institutt for kulturstudier og orientalske språk*, Universitetet i Oslo. Hun jobber nå som lektor ved Oslo handelsgymnasium.

Hun debuterte som forfatter i 2000 med *Japan – solens opprinnelse*, og fikk Kirke- og undervisningsdepartementets fagbokpris for den. Hun har senere skrevet fem barnebøker, blant annet om Japan, anime og atombombene over Hiroshima og Nagasaki.

## Bibliografi
* *Japan – Solens opprinnelse*, fagbok for barn og ungdom, Omnipax (2000)
* *Anime – hva er det?*, fagbok for barn og ungdom, Omnipax (2009)
* *Bombene over Hiroshima og Nagasaki*, fagbok for barn og ungdom, Omnipax (2013)
* *Typisk japansk?*, fagbok for barn og ungdom, Dreyer (2017)

## Priser
* Kulturdepartementets pris for fagbøker 2000, for *Japan – solens opprinnelse*
* Kulturdepartementets pris for fagbøker 2013, for *Bombene over Hiroshima og Nagasaki*

## Referanser


## Eksterne lenker
*Presentasjon av Anne Thelle i Forfatterkatalogen på Forfattersentrums nettsider
Terje Jørgensen

**Terje Jørgensen Jr.** (født 4. august 1975) er en norsk lokalpolitiker fra Høyre. I 2007 ble han som første ordfører i Eigersund kommune i Rogaland, valgt gjennom direkte ordførervalg. Han har tidligere spilt på landslaget i undervannsrugby. 

## Referanser
Dovrenettet

**Dovrenettet** er et planlagt jernbanenettverk mellom Østlandet, Trøndelag og Nordvestlandet i Norge. Aksjeselskapet Norsk Bane AS har arbeidet med prosjektering av dette nettverket siden 1996. Banenettverk er planlagt lagt til følgende fylker: Oslo, Akershus, Hedmark, Oppland, Møre og Romsdal og til Trøndelag. Banen er planlagt som en del av et større høyhastighetsnett og det er prosjektert å få forbindelse med bl.a. Haukelibanen.

Banenettverk skal bl.a. binde Oslo sammen med Trondheim, Steinkjer og Ålesund via Gudbrandsdalen. Å legge traséen gjennom Gudbrandsdalen vil være dyrere enn å legge den til Østerdalen, men inntekstpotensialet for Gudbrandsdalstraséen via Lillehammer, Otta, Dombås og Oppdal er beregnet til å være langt bedre enn alternativet. Det er planlagt nye baner både på øst- og vestsida av Mjøsa, sistnevnte via Hadeland og Gjøvik, førstnevnte via Eidsvoll, Hamar, Brumunddal og Moelv. De to greinene vil også fungere som et ringsamband rundt Mjøsa. 

I tillegg planlegges det en 16 km avgrening fra et sted nær Harestua mot Jevnaker og Hønefoss som vil korte ned reisetida mellom Oslo og Hallingdal med 45 minutter, sammenlignet med dagens reisetid. Traséen fra Dombås til Ålesund er planlagt å gå via Vestnes.

Det er planlagt at mange stasjoner i distriktene skal knyttes til banenettet. Dette lar seg gjennomføre på en effektiv måte gjennom kombinasjonen av høy hastighet, hyppige avganger og et fleksibelt stoppemønster.

Høyhastighetsbanen skal være konkurransedyktig med fly og vil bringe passasjerer fra Oslo til Trondheim eller Ålesund på to og en halv time.

## Kilder
* Oppland Arbeiderblad: Oslo-Gjøvik på 35 minutter

## Eksterne lenker
* Om Dovrenettet på Norsk Banes nettsider
La Destra

**La Destra** («Høyre») er et italiensk politisk parti, grunnlagt av utbrytere fra Alleanza Nazionale. I likhet med sistnevnte parti regner også la Destra sin ideologi som nasjonalkonservativ. Begge partiene har imidlertid sine røtter i det nyfascistiske Movimento Sociale Italiano. Ved parlamentsvalget i 2008 stilte la Destra i en allianse med det mer åpent nyfascistiske Fiamma Tricolore. 

## Referanser


## Eksterne lenker
* 
*
AllMovie

**AllMovie** (tidligere: All Movie Guide) er en amerikansk internettbasert filmdatabase med en omfattende oversikt om filmer, samt personer foran og bak kamera. Den har to søsterprosjekter: AllMusic (Musikk) og SideReel (TV). Tidligere var også AllGame et av søsterprosjektene, men de ble nedlagt i 2014. Alle tre driftes og vedlikeholdes av All Media Network (tidligere kjent som AllRovi og All Media Guide).

Både Allmovie (1994), Allmusic (1991) og Allgame (1998) ble etablert av populærkulturarkivisten Michael Erlewine, og Vladimir Bogdanov, som har en doktorgrad i matematikk.

Databasen er lisensiert til tusenvis av distributører og leverandører av detaljsalgsystemer, internettsider, og kiosker. Den inneholder skuespillerlister og produksjonsstaber, handlingsreferater, profesjonelle anmeldelser, biografier, relaterte lenker osv.

## Referanser


## Eksterne lenker
* 
*
United Parcel Service

**United Parcel Service** (**UPS**) er et amerikansk budfirma grunnlagt i Seattle i 1907 av forretningsmannen James E. Casey. UPS er verdens største pakkefraktselskap og frakter om lag 15 millioner pakker over hele verden hver dag.

UPS er kjent for sine karakteristiske varebiler og fly. Selskapets største konkurrenter er FedEx, TNT, DHL, DB Schenker og Worldwide Logistics.

## Bilder

N609UP@HKG (20181006154925).jpg
Upspackagecars.jpg|Slik ser de karakteristiske store budbilene til UPS ut
UPS Truck Woodfield Mall.jpg
UPS Ford Transit Connect.jpg


## Referanser


## Eksterne lenker
*
Rogalinken

**Rogalinken** er navnet på en planlagt undersjøisk jernbanetunnel under Boknafjorden. Firmaet Norsk Bane har arbeidet med prosjektering av denne tunnelen som vil være en del av Haukelibanen. Tunnelen vil bli 41&nbsp;km lang og det dypeste punktet vil ligge ca. 360 meter under havets overflate.

Med Rogalinken vil store deler av befolkningen i Nord-Rogaland være en halvtimes reisetid fra Stavanger. Reisetiden fra Stavanger til Bergen er beregnet til å komme på 1 time 35 minutter og til Oslo 2 timer og 25 minutt. Banedistansen mellom Stavanger–Oslo vil med Rogalinken kortes med 150&nbsp;km, sammenlignet med dagens trasé, som går via Kristiansand.

Rogalinken er beregnet til å koste 7,2 mrd. 2005-kr, og prosjektet er planlagt finansiert på samme måte som de øvrige delene av Haukelibanen, uten offentlig tilskudd.

## Eksterne lenker
* Om Rogalinken på Norsk Banes nettsider
Kari Risvik

**Kari Risvik** (1932–2021) var en norsk skjønnlitterær oversetter. Sammen med ektefellen Kjell Risvik (1941–2021) ble hun regnet hun blant Norges fremste oversettere. De oversatte fra spansk, portugisisk, katalansk, italiensk, fransk, tysk, engelsk og hebraisk, samt 6 andre språk. 

## Priser
* 1975 – Bastianprisen
* 1986 – Kulturdepartementets oversetterpris
* 1987 – Riksmålsforbundets oversetterpris, for den engelske romanen *Kunstner i den flytende verden* av Kazuo Ishiguro
* 1994 – Norsk kulturråds oversetterpris
* 2006 – Brageprisens hederpris

## Referanser


## Litteratur
* Mathiassen, Jorid. «Kunsten å oversette» I: *Bok og samfunn*, nr 15, 2002 (Intervju med Kari og Kjell Risvik)
* Intervju med Kari og Kjell Risvik, 2001; Universitas.no
Chicago Sun-Times

***Chicago Sun-Times*** er en amerikansk dagsavis som utgis i Chicago. *Chicago Sun-Times* er den eldste avisen i byen som kontinuerlig har blitt utgitt.

Den så dagens lys i 1844 under navnet Chicago *Evening Journal*

*Sun-Times*' best kjente skribenter er veteranen Robert Novak fra Washington og filmkritikeren Roger Ebert.

## Referanser

## Eksterne lenker
*
Ulf Berg

**Ulf Berg** (født 11. mars 1927 i Oslo, død 12. februar 2008 i Asker) var en norsk generalløytnant.

Ulf Berg var sønn av Ole Berg, sjef for 6. brigade under kampene i Nord-Norge i 1940, senere generalløytnant og forsvarssjef. På grunn av farens arbeide med etablering av Milorg måtte familien i 1943 flykte til Sverige.

Under oppholdet i Sverige begynte Ulf Berg sin offisersutdannelse i de norske polititroppene. Etter krigen fortsatte han i Befalsskolen for Infanteriet. Han tjenestegjorde i Tysklandsbrigaden, og gikk deretter Hærens stabsskole og Canadian Army Staff College.

Berg ble i 1971 sjef for Infanteriets skyte- og vinterskole, deretter sjef for Brigade 12 og sjef for Distriktskommando Østlandet og øverstkommanderende i Nord-Norge.

Han mottok St. Olavs Orden og Forsvarsmedaljen med laurbærgren.

## Referanser
Dachau

:*Denne artikkelen omtaler byen Dachau: For konsentrasjonsleiren se [[Dachau konsentrasjonsleir]]*

**Dachau** er en by i den tyske delstaten Bayern. Byen ligger omkring 15 km nordvest for München og grenser mot dennes forsteder. 

Byen har et historisk sentrum med et slott fra 1700-tallet.

De første henvisningene til Dachau er fra 805, da området var under Karl den stores styre. I 2005 feiret derfor byen 1200-årsjubileum.

Fra 1100-tallet var byen residensby for flere bayerske fyrster. Mellom 1240 og 1270 hadde byen markedsprivilegier, først under Otto II av Bayern og dernest under hans sønn hertug Ludvig II, også kalt *Ludvig den strenge*.

Mellom 1546 og 1577 bygget huset Wittelsbach Dachau-slottet i renessansestil, og dette ble bygget om og modernisert av Joseph Effner i perioden 1715–1717

Ved byen ligger den første konsentrasjonsleiren som det nasjonalsosialistiske styret opprettet i 1933, KZ Dachau. Denne ble prototypen for alle de tyske konsentrasjonsleirene som senere ble bygget. Totalt døde 190&nbsp;591 fanger i leiren i de 13 årene den var operativ.

## Referanser

## Eksterne lenker
*
Bank Julius Bär

**Bank Julius Bär & Co. AG** er en tradisjonsrik privatbank i Zürich i Sveits, grunnlagt av bankieren Julius Bär i 1890. Banken tilbyr formuesforvaltning for velstående kunder, og er den nest største i sitt slag i Sveits.

Banken har i tillegg til hovedkontoret i Zürich også kontorer i Basel, Dubai, Frankfurt am Main, Genève, Grand Cayman, Guernsey, Lausanne, Lugano, London, Los Angeles, Luxembourg, Luzern, Milano, New York City, Stuttgart, Wien og Zug.

I september 2005 overtok bankhuset de tidligere privatbankene *Ferrier Lullin & Cie SA*, *Ehinger & Armand von Ernst AG*, *Banco di Lugano* (før 1990 kjent som *Banco di Roma per la Svizzera*) og forvaltningshuset *GAM*.

Bankhuset ledes av Johannes de Gier.

## Eksterne lenker
*
Hijoo Moon

**Hijoo Moon** (født 1967 i Incheon, Sør-Korea) er en sørkoreansk organist, cembalist, pianist og dirigent.
Hun var åtte år da hun begynte med pianotimer hos professor Juon Jun. Fra 1986-1990 studerte hun kirkemusikk, korledelse, musikkpedagogikk og teologi ved Seoul teologiske universitet (Diplomeksamen).
Fra 1991 til 1993 studerte hun orgel hos professor Zsigmond Szathmáry ved Staatliche Hochschule für Musik i Freiburg (Konserteksamen).
Fra 1993 til 1994 studerte hun hos professor Rocus van den Heuvel ved Hogeschool voor de Kunsten Utrecht (Solisteksamen).
Hun gjennomførte også privatstudier hos professor Guy Bovet i Basel, professor Piet Kee i Haarlem og professor Wolfgang Zerer i Hamburg. Etter eksamen debuterte hun ved Sejong Center for the Performing Arts i 1995 i Seoul, Sør-Korea. 

## Karriere
I senere år har hun arbeidet som kantor og organist ved en rekke kirker i Sør-Korea,Tyskland og Norge, og som kunstnerisk leder for festivaler og konsertserier. Hun har medvirket i mange konserter, radio- og TV-opptak i sitt hjemland, i Hongkong, Norge, Danmark, Portugal, Ungarn, Nederland og Tyskland.

I 1996/97 var hun kantor ved Ljan kirke i Oslo og fra 1997-2005 på Nesodden. Dessuten har hun vært kunstnerisk leder for Nesodden Internasjonale musikkfestival og De internasjonale sommerkonserter i Ringebu stavkirke. Fra 2005 til 2008 har hun vært ansatt som kantor i Ringebu, og hun var dirigent for Ringebu Sangkor i samme periode. Hun var ansatt som høgskolelektor for korledelse, klaver og orgel ved Ringebu folkehøgskole, Vinstra vidaregående skule og Ringebu kulturskole.

Hun har deltatt i flere crossoverprosjekter sammen med ballett og billedkunstnere som bl.a. Olga Papalexiou og Terje Risberg og Kristian Kvakland, folkemusikere som Sondre Bratland og Knut Buen, klassiskmusikere som Tine Thing Helseth, solooboist i Oslo-Filharmonien David Friedemann Strunck, David Coucheron, Eldbjørg Hemsing og popartist Alexander Rybak, Kari Bremnes, Ola Bremnes og Lars Bremnes.
Fra august 2008 til juli 2010 var hun fungerende domkantor i Tromsø domkirke. Hun ble fast ansatt som domkantor i Tromsø domkirke i august 2010. 

## NRKs direktesendinger: tv- og radio gudstjenester fra Tromsø domkirke [http://www.nrk.no/nett-tv]
* Høytidsgudstjeneste på 1. juledag 2011 http://www.nrk.no/nett-tv/klipp/815234/
* Familiegudstjeneste på julaften 2011 http://www.nrk.no/nett-tv/klipp/815208/
* Høytidsgudstjeneste på 1. påskedag 2009 http://www.nrk.no/nett-tv/klipp/481670/
* Pasjonsgudstjeneste på langfredag 2009 http://www.nrk.no/nett-tv/klipp/481670/
* Familiegudstjeneste på palmesøndag 2009 http://www.nrk.no/nett-tv/klipp/481670/
* Radiogudstjeneste på nyttårsdag 01. 01. 2009 › Kultur-og-underholdning
International Centre for Geohazards

**International Centre for Geohazards**, **ICG**, er et nasjonalt Senter for fremragende forskning, opprettet av Norges forskningsråd i 2002.

NGI er ledende institusjon i ICG, de andre deltakende institusjoner er Faggruppa for geoteknikk ved NTNUs institutt for bygg, anlegg og transport, Institutt for geofag ved UiO, Norges geologiske undersøkelse (NGU) og NORSAR. ICG ble opprettet i 2002 med godkjent finansiering i 10 år. ICG skal utføre forskning for å vurdere risiko, hindre og redusere skader som følge av geofarer (geohazards).

Geofarer omfatter skredfare i løsmasser og berg på grunn av stor nedbørsmengde, oversvømmelse, jordskjelv eller menneskelig aktivitet i naturen, samt geofarer på dypt vann offshore. Senteret bidrar også til utdanning av forskere og spesialister innen dette fagområdet ved NTNU og UiO.

## Eksterne lenker
* ICGs hjemmeside.
Lappland (andre betydninger)

**Lappland** kan vise til:

*Sameland (tidligere *Lappland*) – et område i Norden som historisk er befolket av samer (tidligere kalt *lapper*)
*Lappland (Sverige) – et landskap i Sverige
*Lappland (Finland) – et landskap i Finland
*Norsk Lappland – av og til brukt i turistbransjens markedsføring av deler av Nord-Norge, spesielt Finnmark
*Russisk Lappland – av og til brukt i turistbransjens markedsføring av Murmansk oblast
Tim

:*For den australske dramafilmen fra 1979, se [[Tim - en fortelling om kjærlighet]]

*'Tim*' er et mannsnavn med flere opprinnelser og betydninger. Navnet er vanlig blant annet i Tyskland og Storbritannia. 

== Etymologi ==
*Tim* kan være en kortform av *Timothy* som har opprinnelse i greske *Timótheos* og er dannet av *timán*, «ære», og *theos*, «gud». Navneleddene kan videre spores tilbake til de urindoeuropeiske leddene **kweie-*, «ære», og **dhes-*, «religion».

*Tim* kan også være en kortform av *Dietmar* som har opprinnelse i [[gammelhøytysk]]e *thiot*, «folk», og *mari*, «berømt».

}











|














|}

== Utbredelse ==
*Tim'' var et populært navn i USA fra 1940- til 1960-årene og hadde en popularitetstopp med 0,3% i 1960.

|}

## Kjente personer med navnet
Personene i listen er ordnet kronologisk etter fødselsår.
* Tim Curry (f. 1946), britisk skuespiller og sanger
* Tim Allen (f. 1953), amerikansk skuespiller og komiker
* Tim Berners-Lee (f. 1955), britisk informatiker og oppfinner av World Wide Web
* Tim Bevan (f. 1958), newzealandsk filmprodusent
* Tim Burton (f. 1958), amerikansk filmregissør
* Tim Roth (f. 1961), engelsk skuespiller og regissør
* Tim Armstrong (f. 1965), amerikansk musiker og produsent
* Tim McGraw (f. 1967), amerikansk countrymusiker
* Avicii (født Tim Bergling) (f. 1989), svensk disc jockey

## Referanser


## Eksterne lenker
*
Arkimandritt

**Arkimandritt** er en høyere tittel blant sølibatære prester i Den ortodokse kirke. Ordet kommer fra gresk *arche* (αρχή), «begynnelse» eller «opprinnelse», og *mándra* (μάνδρα), «stall», «skjul», «kloster». Tittelen har vært i alminnelig bruk siden 400-tallet, men det finnes også eldre belegg for den. Det eldste er fra ca. 375.

Arkimandritten står under biskopen i rang, men høyere enn hegumenen.

I gresk tradisjon er en arkimandritt abbed for et større kloster eller flere klostre.

## Referanser
Igumen

En **igumen** eller **hegumen** er en klosterforstander eller abbed i Den ortodokse kirke. Tilsvarende er en *igumenia* eller *hegumenia* en abbedisse. Vedkommende behøver ikke å være presteviet.

Begrepet kommer fra det gammelgreske hēgoúmenos (ἡγούμενος), som betyr *fører, leder*.

Til å begynne med var tittelen benyttet om overhodet for ethvert østkirkelig kloster. Etter 1874, da Russlands klostre ble sekularisert og klassifisert i tre klasser, ble tittelen hegumen reservert bare for den laveste av dem, den tredje klassen. I klostre av første eller andre klasse skulle overhodet være arkimandritt. 

En hegumen og en arkimandritt har de samme forpliktelser i et kloster.